...  ही बातमी वाचून मिळवू शकता.

तसंच खडसेंनी आपल्या राजकीय कारकिर्दीत राष्ट्रवादी काँग्रेसच्या नेत्यांवर सतत आरोप केलेत. अशा परिस्थितीत स्थानिक नेते मानतील? बरं, शरद पवारांनी मध्यस्ती केली तरी, स्थानिक समीकरणं जुळतील? हे प्रश्न अजूनही अनुत्तरीत असल्याने अद्याप खडसेंचा प्रवेशाला मुहूर्त मिळत नव्हता, असं राजकीय जाणकार म्हणतात.

2. स्थानिक राजकीय समीकरण 

एकनाथ खडसे उत्तर महाराष्ट्रातील मोठं नेतृत्व आहे. गोपीनाथ मुंडेंनंतर राज्यातील ओबीसी समाजाचा एक राज्यव्यापी चेहरा म्हणून त्यांच्याकडे पाहिलं जातं. ... उर्वरित लेख लिहा:
2014 मध्ये टोकाला गेला. शिवसेनेसोबतची युती तोडण्याची घोषणा करण्यासाठी एकनाथ खडसेंनी 2014 च्या विधानसभा निवडणुकीत पुढाकार घेतला होता. 

एकनाथ खडसे यांच्यावर शिवसेना का नाराज आहे, हे सविस्तरपणे जाणून घेण्यासाठी तुम्ही बीबीसी मराठीने केलेली 'एकनाथ खडसे यांनी राष्ट्रवादी काँग्रेसमध्ये प्रवेश करण्यावरून शिवसेनेमध्ये नाराजी का?' ही बातमी वाचू शकता.

4. मंत्रिपदावरून मतभेद

एकनाथ खडसे राष्ट्रवादी काँग्रेसमध्ये आल्यास, त्यांना नेमकी काय जबाबदारी मिळणार, याबाबतही तर्कवितर्क लढवले जात आहे. 

खडसे यांना महत्त्वाचं मंत्रिपदसुद्धा मिळू शकतं, अशीही चर्चा आहे. याविषयी राष्ट्रवादी काँग्रेसचे प्रदेशाध्यक्ष जयंत पाटील यांना विचारले असता त्यांनी हा दावा फेटाळून लावला. खडसे यांना राष्ट्रवादी काँग्रेसकडून कोणतीही ऑफर दिली नसल्याची माहिती प्रवक्ते नवाब मलिक यांनी पूर्वी दिली होती. 

या प्रतिक्रियांनंतर दोन-चार दिवसांतच खडसे राष्ट्रवादीत दाखल झाले. मग अशा प्रकारे खडसे यांचा पक्षप्रवेश लपवण्यामागे काय कारण असावं?

खडसे महाराष्ट्रातील राजकारणात एक मोठं नाव आहे. खडसेंची राजकीय कारकिर्द खूप मोठी आहे. संघटना आणि मंत्री म्हणून प्रशासकीय कामांचा प्रदीर्घ अनुभव त्यांच्याकडे आहे. उत्तर महाराष्ट्रात ओबीसी समाजाचा मोठा नेता म्हणून त्यांची ओळख आहे. त्यामुळे त्यांना पक्षात योग्यरित्या सामावून घेणं राष्ट्रवादी काँग्रेससमोर एक मोठं आव्हान आहे.

खडसेंना संघटनेत जबाबदारी द्यावी का मंत्रिमंडळात स्थान द्यावं, याबाबत अजूनही निर्णय झालेला नाही. खडसेंबाबत विविध फॉर्म्युल्यावर पक्षातील नेत्यांमध्ये चर्चा सुरू असल्याची माहिती आहे. राष्ट्रवादीच्या नेत्यांच्या माहितीनुसार, खडसेंच्या संभाव्य प्रवेशाबाबत पक्षात चर्चा झाली आहे. राष्ट्रवादी काँग्रेसचे अध्यक्ष शरद पवार यांनीसुद्धा जळगावातील नेत्यांसोबत खडसेंच्या बाबतीच चर्चा केली आहे.

खडसेंच्या प्रवेशापूर्वीच बीबीसी मराठीने राष्ट्रवादी काँग्रेसच्या वरीष्ठ नेत्यांना याबाबत विचारलं होतं. त्यावेळी नाव न सांगण्याच्या अटीवर म्हणाले होते, "खडसेंचा प्रवेश निश्चित झाला. पण, प्रश्न आहे त्यांना पक्षात सामावून कसं घेणार याचा. खडसे ज्येष्ठ नेते आहेत. त्यामुळे त्यांना पक्षात स्थान कसं द्यायचं याबाबत विचार सुरू आहे." 

हेही वाचलंत का?

(बीबीसी मराठीचे सर्व अपडेट्स मिळवण्यासाठी तुम्ही आम्हाला फेसबुक, इन्स्टाग्राम,  यूट्यूब,...